Aalwynrug - 910m bo seevlak - is die tuiste van honderde aalwyne en reuse-broodbome.
Op die nuwe driedag 35km-stap-roete, Antjie se Pad, op die plaas Witteklip in Kareedouw, moet jy wel by tye woes swoeg en sweet om 'n bergpoel en waterval te bereik, maar die staproete bied onverskrokke (en fikse) stappers 'n skouspelagtige uitsig oor berge en heuwels wat tot by die horison golf.
Jy hoef nie 'n swaar rugsak te dra om die mooi staproete, wat aan die Baviaanskloof-natuurre-servaat grens, te beleef nie. Stappers kan òf hul bagasie by die beginpunt los, òf saam met hulle dra. Die eerste opsie word egter aanbeveel. Bagasie sal na die oornaghut, Slagkamer, geneem word - dié hut kan slegs met 'n 4x4 bereik word.
En moenie van die luiperds vergeet nie, maar hulle is baie skugter.
Op dag een pak stappers die 12.5km-roete vanaf die Witteklip Konferensiesentrum op die plaas na die oor-naghut aan. Eerste op die staplys is die wildskamp waar rooibok, eland en vaal- en rooiribbok tussen die oorvloed fynbos te sien is.
Van hier volg stappers die pad tot bo-op Blouberg wat panoramiese uitsigte oor die Kouga- en Hanekamberge bied - 'n klim van 484m tot 810m bo seevlak.
Dan daal stappers tot 579m bo see-vlak tot by Slagkamer waar hulle oorbly.
Dag 2: tyd vir die stywe klim oor Aalwynrug (910m bo seevlak) - die tuiste van honderde aalwyne en reuse-broodbome. Daarvandaan daal stappers tot in Graslaagte by Boes-manskrans.
Nog 'n hoogtepunt van die 12km-roete, is die helder stroom waar uitgeputte stappers kan afkoel - as dit gereën het. Maar dan is dit weer opdraand tot bo-op Agterberg wat pragtige uitsigte oor die Baviaanskloof bied.
Op die laaste dag klim stappers tot 788m bo seevlak - al op die 'agter- paaie' van Paardenberg tot by die Baviaansrivier, die speelplek van klipspringers.
Stoffberg sê: "Die staproete is ver- noem na 'n bejaarde vrou, Antjie, wat vir jare elke oggend die 10km-bos-paadjie oor die berg na Witteklip - waar sy gewerk het - aangepak het.
Die koste is R600 of R1 000 (gemak-rugsakreise en bergfiets) per persoon. 'n Minimum van vier stappers en 'n maksimum van agt kan die roete aanpak, wat op 1 Desember open.